Middelsstore (ca. 10 millimeter), litt edderkopplignende, rødbrune til svarte snutebiller med kort, bred snute. Kroppsformen er omtrent timeglassformet, pronotum og dekkvinger er høyt hvelvede med en markert innsnevring mellom. Snuten er noe lengre enn bred, rundet i spissen, antennene forholdsvis lange med en spoleformet klubbe ytterst. Pronotum er nesten sirkelrundt sett ovenfra, svært tett og kraftig punktert. Dekkvingene er ovale og høyt hvelvede, tett og kraftig punkterte. Som vanlig has Pachyrhynchini mangler flygevinger. Beina er forholdsvis lange og kraftige.